РЕШЕНИЕ НА КОМИСИЯТА
от 21 декември 2007 година
относно държавната помощ за насърчаване на инвестициите във фабрика за малц (Maltacarrión, SA) в Кастилия и Леон (C 48/2005)
(нотифицирано под номер C(2007) 6897)
(Единствено испанският текст е автентичен)
(2008/140/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 88, параграф 2 от него,
като има предвид, че:
I. ПРОЦЕДУРА
(1)
С писмо от 1 декември 2004 г. испанските власти уведомиха за гореспоменатата помощ, в съответствие с разпоредбите на член 88, параграф 3 от Договора за ЕО.
(2)
С писмо № SG-Greffe (2005) D/207666 от 22 декември 2005 г. Комисията започна официална процедура на разследване по смисъла на член 88, параграф 2 от Договора за ЕО (1). След това Испания представи своите забележки с писмо от 23 януари 2005 г.
(3)
С писмо от 13 март 2006 г. Испания уведоми Комисията, че оттегля нотифицираната мярка. В отговор на ново запитване от страна на Комисията Испания потвърди, с писмо от 5 май 2006 г., че не е отпуснала никаква помощ.
II. ЗАКЛЮЧЕНИЕ
(4)
До датата на получаване на заявлението за оттегляне от страна на Испания Комисията не бе взела никакво официално решение относно въпросното уведомление. Предвид обстоятелствата Комисията приема оттеглянето на уведомлението, в съответствие с член 8, параграф 1 от Регламент (ЕО) № 659/1999 на Съвета от 22 март 1999 г. за установяване на подробни правила за прилагането на член 93 от Договора за ЕО (2).
(5)
Вследствие на това е целесъобразно официалната процедура по разследване да се закрие, в съответствие с член 8, параграф 2 от Регламент (ЕО) № 659/1999, тъй като е вече безпредметна,
ПРИЕ НАСТОЯЩОТО РЕШЕНИЕ:
Член 1
В съответствие с разпоредбите на член 8, параграф 2 от Регламент (ЕО) № 659/1999, официалната процедура по разследване относно помощта за насърчаване на инвестициите във фабрика за малц (Maltacarrión, SA) в Кастилия и Леон, се закрива.
Член 2
Адресат на настоящото решение е Кралство Испания.
Съставено в Брюксел на 21 декември 2007 година.